# ברית הנוער הקומוניסטי הישראלי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
סמלה של ברית הנוער הקומוניסטי הישראלי

ברית הנוער הקומוניסטי הישראלי (בנק"י) (اتحاد الشبيبة الشيوعية الاسرائيلي בערבית בקיצור:ا.ش.ش.ا) - תנועת נוער בישראל, המהווה את המשמרת הצעירה של המפלגה הקומוניסטית הישראלית. הארגון הוקם בשנת 1924 על ידי צעירים קומוניסטיים אשר הזדהו עם המפלגה הקומוניסטית של פלשתינה. בארגון חברים מאז ועד היום בני נוער יהודים וערבים. מרבית סניפי הארגון נמצאים ביישובים ערביים, ובהם: נצרת, סכנין, טירה, יפיע ועוד. בשנים האחרונות חל גידול במספר הצעירים היהודים בארגון, ולו סניפים גם בתל אביב, חיפה, ירושלים ורחובות.

בניגוד לשאר תנועות הנוער הסוציאליסטיות בישראל, בנק"י איננו ארגון ציוני. בנק"י רואה בציונות תנועה לאומנית וקולוניאליסטית, שלטענתו, נישלה חלק גדול מהעם הפלסטיני. המנון הארגון הוא שיר הנוער הדמוקרטי, אך לרוב מרבים לשיר את האינטרנציונל.

## [עריכה] מטרות הארגון המוצהרות

- כינון של משטר סוציאליסטי.
- חיזוק המשטר הדמוקרטי.
- קידום מעמד האישה ומעמד הנערה בישראל.
- השגת שלום צודק בין ישראל לשכנותיה.
- הקמת מדינה פלסטינית עצמאית ודמוקרטית לצד ישראל.
- פתרון בעיית הפליטים הפלסטינים באופן צודק.
- שוויון חברתי, כלכלי וחוקי מלא בין יהודים וערבים.
- שמירת זכויות העובדים בישראל וחיזוקן.
- מאבק במדיניות ההפרטה והגנה על הישגי מדינת הרווחה.
- שמירה על איכות הסביבה.

## [עריכה] פעילות הארגון

בנק"י פועלת במישורי פעילות אחדים:

- המישור התאורטי: בפגישות הארגון מתקיימים דיונים אידאולוגיים המתבססים על קריאה של טקסטים מן הקלאסיקה המרקסיסטית. בפגישות קוראים חיבורים מרכזיים של קארל מרקס ופרידריך אנגלס, ולדימיר איליץ' לנין, רוזה לוקסמבורג ואחרים, מנתחים אותם ודנים בהם.

- המישור ההסברתי: בנק"י מוציאה לאור שני עיתונים פוליטיים, "ספרטקוס" בעברית ו-"الغد" ("אלרד", או בתעתיק מדויק "אלע'ד" - המחר) בערבית. בעיתון כותבים חניכי הארגון ומדריכיו מאמרים הנוגעים לנושאים אקטואליים ותאורטיים. חברי הארגון מפיצים חומר הסברתי בהפגנות ובמשמרות מחאה שהם מארגנים, וכן בהפצה לתיבות דואר.

- המישור החברתי: בנק"י אמורה לשמש מקום מפגש לצעירים המאמינים במטרות התנועה. כמו כן, הארגון פועל לשילוב מלא בין החניכים היהודים והערבים.

## [עריכה] קישורים חיצוניים

- אתר ברית הנוער הקומוניסטי הישראלי
- כתבה על כנס של בנק"י ביפיע

מקור: http://he.wikipedia.org../../../%D7%91/%D7%A8/%D7%99/%D7%91%D7%A8%D7%99%D7%AA_%D7%94%D7%A0%D7%95%D7%A2%D7%A8_%D7%94%D7%A7%D7%95%D7%9E%D7%95%D7%A0%D7%99%D7%A1%D7%98%D7%99_%D7%94%D7%99%D7%A9%D7%A8%D7%90%D7%9C%D7%99.html

קטגוריה: ארגוני נוער בישראל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש